recursal/SuperWikiNEXT-32B huggingface dataset:
כיכר ע"ש משה שניצר באזור הבורסה ברמת גן
**משה שניצר** (21 בינואר 1921 - 16 באוגוסט 2007) היה מחלוצי תעשיית היהלומים בישראל. נשיא בורסת היהלומים הישראלית הרביעי בשנים 1967–1993 וחתן פרס ישראל על תרומה מיוחדת לחברה ולמדינה ב-2004.

ביוגרפיה
--------

שניצר נולד בצ'רנוביץ שברומניה, ובשנת 1934 עלה לארץ ישראל. למד בגימנסיה בלפור ולמד היסטוריה ופילוסופיה באוניברסיטה העברית בירושלים, היה חבר האצ"ל (1941), ובשנת 1948 גויס לשירות בצה"ל. בשנת 1942 החל לעבוד כמנסר יהלומים. כעבור שנתיים מונה למנהל עבודה ונבחר ליו"ר ארגון מנהלי העבודה בתעשיית היהלומים. בשנת 1952 הקים את חברת "שניצר-גרינשטיין" לייצור וסחר יהלומים. 

בשנת 1947 נמנה שניצר עם מייסדי בורסת היהלומים בישראל, וב-1949 נבחר לסגן נשיא הבורסה. כסגן הנשיא שימש בפועל כנשיא בין השנים 1964–1966, בעקבות מחלתו של הנשיא אברהם ליפשיץ. לאחר מכן נבחר שניצר לנשיא הבורסה הרביעי (1967–1993), ומשנת 1994 היה לנשיא של כבוד. בתקופת כהונתו הורחב ענף היהלומים והיה לענף העיקרי בייצוא התעשייתי מישראל. שניצר עצמו נבחר פעמיים לנשיא פדרציית בורסות היהלומים העולמית (1968–1971 ובשנית בין השנים 1978–1982), ובתום כהונתו נבחר לנשיא כבוד של הארגון. 

תרומתו לקידום הענף נעשתה גם על ידי הוצאת כתב העת הראשון של ענף היהלומים "היהלום" (משנת 1944), פרסום ספר הלימוד הראשון בנושא בשפה העברית - "יהלומים" (עם אלחנן הלפרין) – ובשנת 1980, עם ייסוד מוזיאון היהלומים על שם הארי אופנהיימר ברמת גן. שניצר עמד בראש המוזיאון עד לשנת 2003.

פעילותו העסקית והציבורית כללה חברות במועצת המנהלים של בנק לאומי לישראל (1988–1998) ויו"ר ועדת האשראי של הבנק, יו"ר קרן שניצר למחקר בתחומי הכלכלה והסוציולוגיה (הוקמה ב-1982), יו"ר מועצת המנהלים של מכון היהלומים (1986–2003) וכן יו"ר מבצע "הקש בדלת" של האגודה למלחמה בסרטן.

עבור פועלו קיבל שניצר את עיטור מסדר לאופולד הבלגי (1982), תואר דוקטור לשם כבוד מאוניברסיטת בר-אילן (1984), פרס ישראל על תרומה מיוחדת לחברה ולמדינה (2004), תואר יקיר העיר תל אביב-יפו ואזרחות כבוד של העיר רמת גן. כן הוענקו לו אות הוקרה מתעשיית היהלומים בניו יורק ותואר יקיר תעשיית היהלומים בישראל. בשנת 1998 נקראה על שמו כיכר ברמת גן, ובשנת 2002 קראה בורסת היהלומים למתחם בנייניה בשם "קריית משה שניצר".

מנישואיו לוורדה היה שניצר אב לשלושה, בהם אשת העסקים חנה גרטלר, אמו של איש העסקים דן גרטלר, והיהלומן שמואל שניצר. אחיו היה הגסטרואנטרולוג ד"ר נפתלי נורברט שניצר.

קישורים חיצוניים
----------------

ויקישיתוף מדיה וקבצים בנושא **משה שניצר** בוויקישיתוף
* משה שניצר, באתר פרס ישראל
* משה שניצר באתר בורסת היהלומים הישראלית
* קרן שניצר, באתר אוניברסיטת בר-אילן
* משה שניצר(הקישור אינו פעיל) באתר פורטל היהלומים הישראלי
* תני גולדשטיין, היהלומן משה שניצר הלך לעולמו בגיל 86, באתר ynet, 17 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313358305171
* ISNI: 0000 0000 7152 2894
* LCCN: no2009163276
* VIAF: 97554241
* WorldCat: lccn-no2009163276

 |
גבינה לבנה מפולין. על ידי הפרשה של כמות רבה של מי הגבינה הגבינה המתקבלת היא יציבה ולא נוזלית
**גבינה לבנה** היא גבינה טרייה (איננה עוברת תהליך הבשלה כחלק מתהליך הייצור של הגבינה) בעלת צבע לבן אופייני, הניתנת למריחה. לגבינה טעם חמצמץ אופייני, הנובע מתהליך ההחמצה של חיידקי המחמצת המשמשים בייצור הגבינה.

גבינה זו נחשבת לאחת הגבינות הנמכרות ביותר בישראל. היא משווקת ברמות שונות של אחוזי שומן.

תהליך הייצור
------------

לאחר פסטור החלב וקירורו לטמפרטורת דגירה של כ-30 מעלות צלזיוס מוסיפים לחלב מחמצת לקטית מזופילית ומשהים את החלב עד שחומציותו מגיעה לכ-4.6pH ( הנקודה האיזואלקטרית של חלבון החלב הקזאין). יש הנוהגים להוסיף מעט אנזים הגבנה לחלב כדי להפוך את הגבן לקשיח יותר. לאחר מכן יש הפרדה של חלק ממי הגבינה על ידי תליית הגבן בבד טפטוף (שיטה מסורתית) או בעזרת מפרדה.

שם
--

גבינה זו נקראת בשם "גבינה לבנה" בחלק משפות אירופה, למשל Weißkäse בגרמנית ו-biały ser בפולנית. השם מבדיל גבינה זו מגבינות פרה קשות, המכונות גבינות צהובות.

כשרות ביהדות
------------

בתהליך הייצור משתמשים באנזים הגבנה על מנת לגבן את הגבינה. אנזים זה מופק בדרך כלל מקיבתם הרביעית של בעלי חיים מעלי גירה. בישראל, בגלל שיקולי כשרות, נוהגים להשתמש למטרה זו באנזים הגבנה צמחי.

בשונה מגבינות צהובות וקשות שקיימת בהן לכל הדעות גזירת גבינות עכו"ם האוסרת לקנותן מגוי, בגבינות רכות יש שהקלו ודימו אותן לחמאה, שבמידה ומבשלים אותה כך שכל הנוזלים מתאדים מותרת לדעת רבים מהפוסקים. עם זאת, פוסקים רבים לא הסכימו להקל בכך.

הערות שוליים
------------

1. ↑  הרב משה פיינשטיין, כרך יורה דעה א נ, **אגרות משה**
2. ↑  הרב זאב וייטמן, חלב נכרים בימינו, **תחומין** כב, מכון צמ"ת, עמ' 455
**גבינת שמנת** היא גבינה לבנה רכה בטעם עדין, שעל פי הגדרת מנהל המזון והתרופות האמריקאי עליה להכיל לפחות 33% שומן, לחות של לא יותר מ-55% וטווח דרגת חומציות שבין 4.4 ל-4.9. הגבינה נמכרת בצורת קוביות או במכל. לעיתים נהוג להוסיף לגבינה תיבול כגון שום, בצל, שמיר, זיתים, ואף לקס (סלמון מעושן). גבינת שמנת נבדלת מגבינות אחרות בכך שלא מאפשרים לה להבשיל. יש לצרוך את הגבינה כשהיא טרייה. הגבינה מהווה מרכיב עיקרי בעוגת גבינה ובקינוחים אחרים. נהוג למרוח אותה על בייגל ולאכול אותה עם לקס.

שימוש
-----

גבינת שמנת משמשת במתכונים רבים. במדינות רבות באירופה, נהוג לאכול גבינת שמנת כגבינה לכל דבר ולא כממרח. נהוג להגישה על גבי מגשי גבינה. באיטליה, גושי גבינת שמנת מוגשים בסלטים טריים. ביפן נהוג למרוח גבינת שמנת על גבי קלי. בארצות הברית נהוג למרוח את הגבינה על גבי בייגלים ולחמים מסוגים שונים.

ייצור
-----

תהליך הייצור של גבינת שמנת הוא מורכב. מולקולות של חלבון בחלב מכילות מטען שפה שלילי אשר שומר על החלב במצב נוזלי. המולקולות מייצרות מיצלות סביב חלקיקי שומן וכך שומרות על התחליב. בקטריות חומצה לקטית מוכנסות לחלב הומוגני מפוסטר. בתהליך התסיסה אשר מתרחש בטמפרטורה של 23 מעלות צלזיוס, דרגת החומציות של החלב פוחתת. חומצות אמיניות בשפה של החלבונים מאבדות ממטענם והופכות לבעלות מטען נייטרלי. בכך הופכות המיצלות של השומן מהידרופיליות להידרופוביות והנוזל מתקרש.

אם הבקטריות נותרות בחלב זמן רב מדי, דרגת החומציות פוחתת עוד, המיצלות מקבלות מטען חיובי והתערובת חוזרת לצורתה הנוזלית. המפתח הוא לחסל את הבקטריות באמצעות חימום התערובת לטמפרטורה של בין 52 ל-63 מעלות צלזיוס ברגע שבו הגבינה הגיעה לנקודה המכונה נקודה איזואלקטרית. תזמון לא מדויק של החימום יוביל למוצר נחות או לא אכיל.

ברם, שינויים עדינים בתזמון של התהליך יכולים להוביל לגיוון בטעם ובמרקם. יתרה מזאת, מאחר שגבינת שמנת מכילה יותר שומן מגבינות אחרות ומאחר ששומן דוחה מים, יש להוסיף מייצבים כגון גואר וכן גומי חרוב כדי להאריך את חיי המדף של הגבינה.

ראו גם
------

* מוצר חלב

קישורים חיצוניים
----------------

ויקישיתוף מדיה וקבצים בנושא **גבינת שמנת** בוויקישיתוף
* Davis, Joshua (ביוני 2006). "Schmear Campaign". Wired. `{{cite web}}`:  (עזרה)
* Sainani, et al. "Characterization of particles in cream cheese", *J. Dairy Sci.*
* Foodsdatabase.com מידע תזונתי בנוגע לגבינת שמנת פילדלפיה
* גבינת שמנת, באתר אנציקלופדיה בריטניקה (באנגלית)

הערות שוליים
------------

1. ↑  USDA cream cheese profile
**דימיטריוס איפסילנטי** או דימיטריוס איפסילנטיס (**Δημήτριος Υψηλάντης**‏; 1793 - 16 באוגוסט 1832) היה דרגומן פנריוט של האימפריה העות'מאנית, שירת כקצין בצבא האימפריה הרוסית בנסיכות מולדובה וכפילדמרשל הראשון של יוון המודרנית, גיבור מלחמת העצמאות היוונית. 

איפסילנטי היה בנו השני של קונסטנטין איפסילנטי, נולד בקונסטנטינופול בתקופה בה היה אביו המתורגמן הראשי של השער הנשגב. כילד הוא נשלח לצרפת, שם הוא התחנך בבית ספר צבאי צרפתי. 

נפטר בנאפפליו. על שמו קרויה העיר איפסילנטי(אנ') במישיגן, כ-10 ק"מ מאן ארבור.

קריירה צבאית
------------

איפסילנטי התגייס למשמר הקיסרי של הצאר, הצטיין בקרב ב-1814 והגיע לדרגת סרן.

ב-1820 עבר לאודסה והצטרף לאחיו אלכסנדר איפסילנטי, מנהיג הפיליקי אטריה, הוא היה חלק מהכוח היווני שחצה ב־6 במרץ 1821 את הנהר פרוט בין רוסיה לנסיכות מולדובה ונכנס ליאשי. בתגובה שלל אלכסנדר הראשון, קיסר רוסיה שחשש מזליגת רעיונות העצמאות למחוזותיו את דרגותיהם הצבאיות של כל משתתפי המסע ואישר לקיסר העות'מאני לשלוח כוחות צבא לתוך הנסיכות על מנת לדכא את המרד. תקוותם של היוונים שהעם הרומני יצטרף למרד נכזב והרומנים העדיפו להישאר משועבדים מאשר לסתכן במלחמה מול כוחות הצבא העות'מאני.

מגדל המים איפסלנטי, עיר איפסלנטי בארצות הברית
לאחר כישלון המרד במולדובה נסע איפסילנטי לפלופונסוס, שם פרצה מלחמת העצמאות היוונית. יחד עם פפאפלסאס (Παπαφλέσσας) ותאודורוס קולוקוטרוניס(אנ') הוא היה אחד מהבולטים שבמנהיגים הפנריוטים בשלבים הראשונים של המרד. ב-20 ביוני 1821 הוא ניסה לצרף את מפקדי המורדים ולארגן צבא סדיר. אולם מנהיגים מקומיים והשלטונות האזרחיים בראשותו של אלכסנדרוס מברוכורדטוס (Αλέξανδρος Μαυροκορδάτος) הערימו עליו קשיים. כתוצאה מקשיים אלו הארגון של צבא המורדים הואט והפעילות הייתה מוגבלת. בזמן המצור על טריפוליס הוא לא הצליח להגיע להסכמות עם ראשי המיליציות החמושות ופרש מהנהגת המרד.

פסלו של איפסלנטי ליד מגדל המים בעיר איפסלנטי בארצות הברית
כאיש צבא השתתף במספר קרבות, בשנת 1828 הוא מונה על ידי יואניס קפודיסטריאס כמרשל, מפקד הכוחות במזרח יוון, וניסה להפוך את צבא העם היווני לצבא סדיר המבוסס על תקנים אירופיים. ב -25 בספטמבר 1829, הוא הפסיד בקרב מול כוחות עות'מאניים ונאלץ להיכנע במעבר שליד פטרה.

קריירה פוליטית
--------------

ב-20 בדצמבר 1821 נבחר לאספה הלאומית שם ייצג עמדות דמוקרטיות וב -15 בינואר 1822 הוא נבחר לנשיא המועצה המחוקקת. אך בשל כישלון מסע הבחירות שלו במרכז יוון, ואי הצלחתו להשיג עמדת מנהיגות בכנס הארצי שנערך באסטרוס, הוא נאלץ לפרוש בשנת 1823. בת זוגו וארוסתו בתקופת המאבק הייתה גיבורת מלחמת העצמאות היוונית מנטו מברוגנוס

קישורים חיצוניים
----------------

ויקישיתוף מדיה וקבצים בנושא **דימיטריוס איפסילנטי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 116946261
* ISNI: 0000 0000 0999 492X
* LCCN: no2010041433
* NLG: 140430
* VIAF: 42602254
* WorldCat: lccn-no2010041433

 |
מייסדי מפעל הגבינות, רומיין דונק (1898-1984) וג'רמיין ספרוייט (1896-1985)
**גבינת פַּאסֶנְדַאלֶה**, (בהולנדית: **Passendale (kaas)**) היא על שם, הכפר פאסנדאלה (אנ') שבו מקור הגבינה.

מאפיינים
--------

גבינת פאסנדאלה היא אחת הגבינות הידועות ביותר בבלגיה. גבינת פאסנדאלה רגילה מיוצרת בשתי גרסאות, קלאסית ו-Prelude. יש גם גרסת פרימיום, Passendale Bel Age.

גבינת פאסנדייל דומה לכיכר לחם, בעלת צורה עגולה, וקליפה חומה קשה, אך אכילה עם כתמים לבנים. בפנים, תוך הגבינה זהוב, מנוקד בחורים קטנים ומאוד קרמי. יש לגבינה מרקם יציב ולח, ניחוח מיוחד ואופייני מעט מתוק וטעם עדין.

היסטוריה
--------

משפחת דונק מפאסנדאלה החלה לייצר גבינות בשנת 1932 בשיתוף פעולה של רבים מיצרני החלב באזור. לאחר מלחמת העולם השנייה, המשפחה החלה לייצר גם חלב, חמאה ויוגורט, ולבסוף העבירה את עסקיה למבשלה לשעבר. ב-1978 הם השיקו את "de Groot Hof–Grand’Ferme", גבינה בהשראת המסורת המקומית. בשנת 1980 שונה שמה ל-Passendale {פאסנדאלה) למטרות יצוא. בשנת 1991 נקנתה קבוצת Comelco, הבעלים אז של החברה לייצור פאסנדאלה, על ידי חברת Campina ההולנדית. קבוצת Bongrain, שרכשה את החברה ב-2007, הפכה ליצרנית הגבינות הבלגית השנייה בגודלה.

סוגי פאסנדאלה
-------------

### קלאסי ופרלוד

בתום תהליך ההבשלה מברישים את קליפת הפאסנדאלה הקלאסית לפני האריזה.

### בל אייג'

Passendale Bel Age, הגרסה המיוחדת הזו של הגבינה מבשילה במשך 6 חודשים במרתפי הגבינה פאסנדאלה, ובעלת טעם מובחן יותר.

לקריאה נוספת
------------

* רשימת גבינות

קישורים חיצוניים
----------------

ויקישיתוף מדיה וקבצים בנושא **גבינת פאסנדאלה** בוויקישיתוף

הערות שוליים
------------

1. ↑  *Belgische kazen (Belgian cheeses)* (Dutch/French)
2. ↑  Passendale website, *Op een dag scheen de zon... (One day, the sun shone...)* (אורכב 20.10.2008 בארכיון Wayback Machine) (Dutch/French)
3. ↑  "*De Oude Kaasmakerij (The Old Cheesemaker)*, glossary entry for **Passendale**". אורכב מ-המקור ב-1 בנובמבר 2008. `{{cite web}}`:  (עזרה)
**חשבשבת בע"מ** היא חברת תוכנה ישראלית העומדת מאחורי תוכנת "חשבשבת ERP" הכוללת מערכת לניהול העסק, תוכנה לניהול פיננסי, הנהלת חשבונות, ניהול מלאי, מערכת קשרי לקוחות ותכנון משאבי ארגון (ERP). התוכנה נפוצה בקרב בתי עסק בישראל. מייסדי החברה הם ד"ר אברהם מידן ורחל מידן, ומנכ"ל החברה הנוכחי הוא פרופסור אסף אברהמי.

החברה מציעה שירותי תוכנה ותמיכה סביב מערכת "חשבשבת" שאותה פיתחה. היא כוללת מספר סניפים בישראל וסניף אחד בארצות הברית.

היסטוריה
--------

סמלילה הקודם של החברה
חברת חשבשבת נוסדה בדצמבר 1985. תוכנת "חשבשבת" של החברה פותחה תחילה כמערכת להנהלת חשבונות, במהלך שנות ה-80 של המאה ה-20, כאשר גרסאות ראשונות שלה התאימו למחשבים אישיים מבוססי מערכת ההפעלה DOS שהייתה נפוצה באותה תקופה. התוכנה זכתה להצלחה רבה בזכות הממשק העברי הפשוט שלה שאיפשר ניהול חשבונות תקין של עסק בצורה מתקדמת יחסית לתקופה, ומאז מעמדה בקרב בתי העסק הישראליים התקבע.

בשנת 1998 הוציאה חברת חשבשבת גרסה למערכת ההפעלה חלונות של התוכנה, אך מנהלי חשבונות רבים המשיכו להשתמש בגרסת ה-DOS. החברה הפסיקה לתת תמיכה בתוכנת ה-DOS בשנת 2010 ובשנת 2019 יצאה גרסת WEB של המערכת.

בשנת 2020 חשבשבת עברה תהליך של מיתוג מחדש והוספת שירותים חדשים. במסגרת המיתוג נוצרה שפה גרפית מעודכנת עבור החברה, עודכן הסמליל הוותיק של החברה והוכנס הסלוגן - **H -ERP - Simply Smarter**, הוסרו סימני החילוק והכפל המוכרים שהיו ונוסף חיבור גרפי של האות H באנגלית עם האות ח' בעברית. השפה הגרפית החדשה הוחלה גם על אתר הבית שעבר שינוי עיצובי ופונקציונלי אך גם תחומי התוכן התרחבו ונוספו שירותים חדשניים, שמטרתם להגדיל ולשפר את יכולות הניהול של העסק.

כיום המערכת כוללת מספר רב של יכולות ושירותים עבור בתי עסק וארגונים המתבססים על רכיבים אופציונליים בהם ניהול מלאי, ניהול יצור, ניהול שרשרת אספקה, הנהלת חשבונות, ניהול לקוחות וניהול קופות ומכירה באינטרנט. המערכת החדשה נועדה לעזור לבעל העסק לנהל אותו בצורה מערכתית, רחבה ופשוטה יחסית תוך הצגה ברורה וניתוח של הנתונים העסקיים.

במכללות המקצועיות בישראל נלמד התפעול של תוכנה זו כחלק מתוכנית הלימודים, והחברה מציעה ללקוחותיה קורסים והשתלמויות על מנת שיוכלו להפיק מהתוכנה את המירב.

בשיתוף הפקולטה להנדסת תעשייה וניהול ומערכות מידע ב**טכניון**, חשבשבת מפעילה תוכנית חדשנות לסטארט-אפים בתחילת דרכם (אקסלרטור), הכוללת מנטורינג אישי, השקעה בחברות מתאימות וחיבור למשקיעים רלוונטיים בתחום, הכשרה לחיזוק התכנים המקצועיים הקשורים בפיתוח, ממשק משתמש, מכירות ועוד, וכן מציעה מרחב עבודה ייעודי משותף לצוותים, במשרדי חשבשבת בתל אביב.

באוקטובר 2021 נמכרה החברה לחברת "חילן" תמורת 210 מיליון ש"ח. לדברי אבי באום, בעל השליטה ב"חילן", חשבשבת "תמשיך לפעול כחברה עצמאית".

ראו גם
------

* ביקורת חשבונות
* מערכת לתכנון משאבי ארגון (ERP)

קישורים חיצוניים
----------------

* אתר האינטרנט הרשמי של חשבשבת

הערות שוליים
------------

1. ↑  מתוך פרופ' אסף אברהמי, אתר הטכניון
2. ↑  אודות מערכת חשבשבת, אתר Financial Plan
3. 1 2  אסף אברהמי מונה למנכ"ל חברת חשבשבת, באתר כלכליסט, 6 באוקטובר 2019
4. ↑  גולן חזני, חילן רוכשת את חשבשבת ב-210 מיליון שקל, באתר כלכליסט, 31 באוקטובר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007387721605171

 |
**מוּרְשִילִי** או **מוּרְשִילִיש השני** היה מגדולי מלכי החתים, ומלך בין השנים 1321–1295 לפנה"ס. הוא היה בנו הצעיר של שופילוליומה הראשון ואחיו של ארנוונדה השני. חלק ניכר מהחוקרים מאמינים שטרם הכתרתו למלך שמו היה גַל-מִשֵדִי, שם שפירושו "מפקד שומרי הראש", דבר המעיד ככל הנראה על עיסוקו בתקופת שלטון אחיו. השם הופיע בכתובת חרטומים לווית עשויה הירוגליפים אכדיים ושומריים. עם עלייתו לשלטון לאחר מות אחיו שינה מורשילי השני את שמו. 

שנות שלטונו הראשונות לוו במרידות חוזרות ונשנות של שבט הכַשְכַה מרמת אנטוליה וממלכת אַרְזַוַה במערב אנטוליה. מרידות אלה פרצו ככל הנראה עקב מותו הפתאומי של ארנוונדה השני ועלייתו של מורשילי לשלטון, אשר נתפס כחסר ניסיון. הבוז והלעג אותם הפגינו השבטים תועדו היטב על ידי מורשילי השני: 

> 
> "הנך עדיין נער ושום תחושות חרדה אינך מחדיר בקרבנו. ארצך הרוסה, ערך הפכו לעיי חורבות. חיל הרגלים שלך ומרכבות הקרב שלך מעטים. כנגד חיל הרגלים שלך אציב חיל רגלים רב יותר, כנגד מרכבות הקרב שלך אפרוס מרכבות קרב רבות יותר. לאביך היו הרבה לוחמים ומרכבות קרב, אך הינך עודנו נער, הכיצד תשתווה לכוחו?"
> 
> 
> 
> 

בעוד שמורשילי השני היה חסר ניסיון כאשר הוכתר למלך הוא לא היה צעיר בשנים, לו היה צעיר, היה ככל הנראה ממנה לו יועץ או אפוטרופוס. לתדהמת השבטים המורדים התגלה מורשילי השני כמנהיג צבאי ופוליטיקאי דגול, אשר לא נפל בהרבה מאביו. מן התיעוד ההיסטורי אשר נשתמר מימי מלכותו ניתן להבין שבשנתיים הראשונות היה עסוק בדיכוי המרד של שבט הכשכש. מיד עם תום המערכה פנה לעבר ממלכת אַרְזַוַוה.

אחד הדברים המעניינים את ההיסטוריונים ואת האסטרונומים בימינו הוא ליקוי חמה אשר לפי המסמכים ההיסטוריים התרחש בשנה העשירית למלכותו של מורשילי השני, בדיוק כאשר עמד לפתוח במסע מלחמה נוסף כנגד שבט הכשכש. ליקוי חמה זה נחשב על ידי חוקרי המזרח התיכון הקדום כאחת התופעות החשובות ביותר, מפני שהוא עוזר בתיארוכה של אותה התקופה, ולפי מחקרים שנעשו בימינו ניתן להצביע על שני תאריכים אפשריים לליקוי זה. אך בסוגיה זאת נחלקים דעות החוקרים. בעוד שחלקם מאמינים שהליקוי התרחש ב-13 באפריל 1308 לפנה"ס טוענים אחרים לתאריך 24 ביוני 1312 לפנה"ס. מכאן נובע השוני בין תיארוך שנות המלוכה של מלכי החתים.

לקריאה נוספת
------------

* Michael Roaf, **Cultural Atlas Of Mesopotamia and the ancient near east**, 1991

קישורים חיצוניים
----------------

ויקישיתוף מדיה וקבצים בנושא **מורשילי השני** בוויקישיתוף
* מורשילי השני, באתר על מלכי החתים
* החתים, באתר היסטוריית העולם
* מורשילי השני, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**ארנוונדה השני** | **מלכי החתים** | **הבא**:**מוותלי השני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312535205171
* GND: 118735357
* ISNI: 0000 0000 7703 1308
* LCCN: no2010027595
* SUDOC: 137081405
* VIAF: 107441311
* WorldCat: lccn-no2010027595

 |

1. ↑  שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא (nominative case), או בצורה הבסיסית ללא היחסה; בספרות המקצועית רווחת יותר השיטה השניה. ראו איתמר זינגר, **החתים ותרבותם**, מוסד ביאליק, 2009, עמ' ט.
**טוינה** היא שיטת טיפול במגע שמקורה ברפואה הסינית המסורתית. פירוש המילה הוא "**למשוך ולתפוס**".

שיטת הטיפול
-----------

הטוינה מבוססת על מניפולציות על גוף המטופל. כל מניפולציה היא קבועה, בעלת עוצמה, רצופה, רכה, עמוקה ויסודית. הכוונה בקבועה היא שהמניפולציה לא משתנה בצורתה ובקצבה. הכוונה ברצופה היא שהמניפולציה היא בעלת קצב אחיד ולחץ שווה כל הזמן. רכה – מידת מה של קלילות - אך לא שטחי, כבדות - אך לא עצור, לא גס וקשה, והתנועה טבעית וחלקה. עמוק ויסודי – מתכוון לכך שהמניפולציה תהיה עם כיוון ספציפי של העוצמה. 

ההגדרות הנ"ל נכונות לכל המניפולציות, עם שינויים בהדגש. לדוגמה: דחיפה עם אצבע אחת וגלגול דורשים "רכות" עם עוצמה, כאשר הדגש הוא על הרכות. טפיחה עם האצבע דורש דיוק, מהירות ועוצמה במכה ביחד עם רכות, כאשר הדגש הוא על העוצמה. 

הפרמטרים של המניפולציה, כמו פרק הזמן בו היא מבוצעת ועוצמתה נבחרים על ידי המטפל בהתאם למצב הבריאותי של המטופל וגילו. 

הטוינה משלבת, לטענת העוסקים בה, "עבודה פיזית ואנרגטית" (אין קשר למושג הפיזיקלי אנרגיה) על נקודות דיקור ועל רקמות הגוף השונות, ובנוסף שימוש בשמנים, משחות, מיצויי צמחים, קומפרסים, כוסות רוח ומוקסה. 

משך הטיפול הוא קצר בהשוואה לטיפולים אחרים (20–30 דקות), מה שמאפשר שילוב עם טכניקות טיפול נוספות כדוגמת הדיקור. מהלך הטיפול משולב בשימוש בשיטת צ'י קונג (תרגילים "אנרגטיים" לשיפור מצבם הפיזי ו"האנרגטי" של המטפל והמטופל) – תרגולים אלה מאפשרים טיפול במספר רב של מטופלים. 

התאוריה מאחורי הטוינה היא שיש בגוף האדם צ'י ה"זורם" לאורך ולרוחב הגוף ב"ערוצי אנרגיה" הנקראים מרידיאנים. על פי תאוריה זו, מחלות נגרמות כאשר יש "חסימה" במרידיאנים והטוינה נועד לשחרר את החסימה, במיוחד בהקשר של מחלות כרוניות ואקוטיות. אין כל עדות מדעית לקיומם של "ערוצי אנרגיה" אלה, וממילא לא ל"חסימה" בהם.

טוינה ילדים
-----------

הרפואה הסינית מפרידה בין טיפולי טוינה המיועדים למבוגרים לבין טיפולים המיועדים לילדים ותינוקות. על פי הרפואה הסינית המסורתית, לילדים נקודות גירוי אשר הולכות ונחלשות עם תהליך ההתבגרות, וטיפולי טוינה בנקודות אלו מביאות לתוצאות מהירות ויעילות, אף יותר מאשר בטוינה למבוגרים. גם שיטת האבחון שונה במהותה ומסתמכת יותר על צפייה במטופל, ופחות על תשאול, משום שילדים ובעיקר תינוקות, מתקשים או אינם יכולים להסביר את שהם חשים.

אסכולות שונות בטוינה
--------------------

הטוינה התפתחה בתקופות שונות ובאזורים שונים בסין. עד היום ניתן למצוא אסכולות שונות לטיפול זה אשר כל אחת מהן שמה דגש על מימד מסוים או טכניקה מסוימת של שיטה זו.

במערב התוודעו לשיטת טיפול זו רק בשנים האחרונות והיא ממותגת כ"פיזיותרפיה סינית", זאת על אף שברפואה הסינית היא נחשבת כבעלת השפעות רבות גם על איברים פנימיים ותהליכים נפשיים.

היסטוריה
--------

הטוינה הופיעה לראשונה בראשית המאה ה-18. בשנות ה-20 של המאה ה-20 ביקשה ממשלת סין לבטל את השימוש בטוינה כיוון שלא היה לה כל ביסוס מדעי. אולם דבקותם של המטפלים הסיניים בטוינה מנעה את ביטולה, וכיום היא מקובלת מאוד בסין.

הערות שוליים
------------

1. ↑  Chinese Traditional Medicine - An Approach Towards Holistic Medicine, Lulu.com, page 51
היווצרות מעיין שכבה
נקבה
חדר נביעה של מעיין שכבה, אליו נקווים המים מהכתלים, התקרה והרצפה
**מעיין שכבה** הוא מעיין שנוצר כאשר מי אקווה פורצים אל פני השטח בעקבות חשיפת שכבות האקווה והאקוויקלוד שמתחתיה על פני השטח, למשל בצלע הר. זהו סוג המעיינות הנפוץ ביותר באזור ההר בארץ ישראל.

היווצרות מעיין שכבה
-------------------

אקווה (אקוויפר) היא שכבת סלע נקבובית המכילה מים ומאפשרת זרימת מים בתוכה. המים באקווה נאספים כתוצאה מחלחול מי גשמים דרך שכבות הסלע. מאידך, קיימים סוגי מסלע אשר אינם מאפשרים חלחול והופכים לאטימים. שכבה אטימה לחלחול נקראת אקוויקלוד ומעליה נאספים מי התהום באקווה.

מי התהום יכולים להישאר קבורים, ואף לא להיחשף לעולם. חשיפת שכבות הסלע כתוצאה מהתחתרות נחלים, סדקים בעקבות פעילות טקטונית ועוד, יכולה להביא לפריצת מי התהום אל פני השטח ולהיווצרות מעיין.

חציבת ניקבה
-----------

ספיקת המעיין, כלומר קצב יציאת המים מן הסלע, מושפע בעיקר מלחץ המים באקוויפר. שאיבה מרובה או תקופת יובש ממושכת עשויות לגרום לכמות המים באקוויפר לרדת, וכך גם ללחץ המים. לעיתים יש צורך להגדיל את הספיקה ואת כמות המים המופקת מהמעיין. הפתרון לכך הוא חציבת ניקבה אל תוך הסלע, בדרך כלל בתוואי שעוקב אחר סדק משמעותי, ומגיע עד מקום הנביעה ממש. במקום הנביעה נחצב בדרך כלל חדר גדול. הניקבה והחלל יוצרים שטח מגע גדול יותר בין הסלע לאוויר, שמאפשר ליותר מים להשתחרר מהסלע. בימי קדם בארץ ישראל נחצבו ניקבות במעיינות רבים, ומחקר שנערך באוניברסיטה העברית בשנת 2021 מראה שבארץ קיימים למעלה מ- 210 מעיינות ניקבה - יותר מכל מדינה באזור. נוסף לכך להערכת החוקרים המעיינות בהרי ירושלים הם הקדומים ביותר הידועים בעולם.

מעיינות שכבה ידועים בישראל
--------------------------

* מעיינות הרי ירושלים כמו עין לבן, עין חנדק, עין קובי, המעיין בליפתא, סטף ועוד.
* מעיינות גוש עציון, כמו עין סג'מה, עין משואות, עין מסלע (עין אבו כלאב).
* מעיינות נחל פרת.
* מעיינות עין גדי ונחל ערוגות.
* מעיין עין יבנאל בגליל

ראו גם
------

* מעיין חם

קישורים חיצוניים
----------------

* פעילות סביב נושא מעיין שכבה
* הסבר גאוגרפי וגאומורפולוגי על מעיינות השכבה בהרי ירושלים
* הסבר על מעיין שכבה באתר תקשוב דרום של משרד החינוך מסמך WORD.



1. ↑  איתי בלומנטל, מחקר: בישראל 210 מעיינות נקבה - יותר מכל מדינה באזור, באתר Ynet, ‏30.03.2021
**בוקונצ'יני** (באיטלקית: **Bocconcini**; שפירושו: bocconcino, "פה קטן" וברבים פיות קטנים) הם כדורי גבינת מוצרלה קטנים. הכדורים הם גבינות עדינות חצי רכות, לבנות וללא קליפה, שמקורן בנאפולי ויוצרו פעם רק מחלב של תאו ים תיכוני איטלקי. כיום, הם עשויים בדרך כלל משילוב של חלב תאו וחלב פרה. בוקונצ'יני ארוזים במי גבינה או במים, בעלי מרקם ספוגי וסופגים טעמים.

הייצור
------

מכינים אותה בשיטת פסטה פילאטה (באנגלית: Spun Paste, שהיא טכניקה לייצור משפחת גבינות איטלקיות המכונה גם "קרישה משוכה") על ידי טבילת גבשושית במים חמים או מי גבינה, ולישה, משיכה ומתיחה. כל כדור גבינה היא בערך בגודל, צורה וצבע של ביצה קשה: אכן, שם חלופי שלה בשימוש הוא **uova di bufala**, כלומר "ביצי תאו". ניתן לרכוש גם בוקוצ'יני בייבי ("במביני"); זו גרסה קטנה יותר, בערך בגודל של ענבים גדולים או דובדבנים. גרסה קטנה יותר של זו ידועה גם בשם ciliegine ("דובדבנים קטנים").

בוקונצ'יני במים של חלב תאו עדיין מיוצרים בנפות של נאפולי, קזרטה, וסלרנו, בשם "ביס עם קרם בתאו" (Bocconcini alla panna di bufala), בתהליך הכולל ערבוב מוצרלה של חלב תאו PDO טרי עם שמנת טרייה.

מיוצרים גם בוקונצ'יני מחלב פרה מלא, שבו תכולת הנוזל הגבוהה יותר, בהשוואה למוצרלה רגילה, מעניקה להם את העקביות הרכה של שמנת.

ניתן לקנות בוקונצ'יני ברוב הסופרמרקטים האיטלקיים. הם משמשים לעיתים קרובות בסלט קפרזה, או מוגשים ללוות פסטה.

קישורים חיצוניים
----------------

* איך להכין בוקונצ'יני - מאויר צעד אחר צעד.

הערות שוליים
------------

1. ↑  Das, Debabrata; Pandit, Soumya (2021-05-06). *Industrial Biotechnology* (באנגלית). CRC Press. p. 342. ISBN 978-1-000-38229-7.
2. ↑  Melissa Locker (20 בדצמבר 2016). "This Pull-Apart Cheesy Bread Is Also the World's Greatest Christmas Tree". *Thrillist*. `{{cite web}}`:  (עזרה)
**ניית'ן גרגור מנדל** (באנגלית: **Nate Mendel**; נולד ב-2 בדצמבר 1968) הוא מוזיקאי אמריקאי, המשמש כבסיסט להקת הרוק פו פייטרס, בה הוא חבר משנת 1995. הוא היה חבר בלהקות The Fire Theft,‏ Sunny Day Real Estate ו-The Jealous Sound.

ביוגרפיה
--------

### תחילת הקריירה

מנדל נולד בעיר ריצ'לנד שבדרום מדינת וושינגטון שבארצות הברית. כילד מנדל למד לנגן בכינור ובגיל 13 הוא החל להתעניין במוזיקת רוק והתחיל לנגן בגיטרה בס. בצעירותו הוא היה חבר בלהקות פאנק רוק שונות בשנות התיכון שלו ובשנות לימודיו באוניברסיטת וושינגטון. בשנת 1992 בעת שהתגורר בסיאטל מנדל הקים עם חברו דן הוארנר את להקת sunny day real estate שניגנה מוזיקת אימו ופוסט גראנג'. עם הלהקה הוא הוציא שני אלבומים ולקראת סוף 1994 הלהקה החליטה להפריד כוחות.

### פו פייטרס

זמן קצר לאחר התפרקות sunny day real estate מנדל ומתופף הלהקה, ויליהאם גולדסמית' ,הוזמנו על ידי דייב גרוהל להצטרף ללהקה חדשה שהוא מקים בשום פו פייטרס. גרוהל ששימש כמתופף להקת הגראנג' המובילה נירוונה הקים את הלהקה לאחר מותו של סולן נירוונה, קורט קוביין. מנדל וגולדסמית' נענו להצעה והצטרפו לגרוהל הסולן ולגיטריסט פט סמיר. עם הצטרפותו מנדל ניגן את גיטרת הבס בהקלטת האלבום *The Colour and the Shape* שיצא ב-1997. גולדסמית' עזב את הלהקה לאחר שגרוהל לא היה מרוצה מקטעי התיפוף באלבום והקליט בעצמו מחדש אותם, בעוד מנדל לקח חלק חשוב באלבום והוא השתתף בכתיבת חלק מהשירים כמו my hero ו monkey wrench שהפכו להיות מהשירים המזוהים עם הפו פייטרס. מלבד גרוהל, מנדל הוא חבר הלהקה הוותיק ביותר ולקח חלק בכל אלבומי הלהקה החל מ-*The Colour and the Shape.* מנדל השתתף בכתיבת חלק רב משירי פו פייטרס לאורך השנים.

במקביל להצלחתו עם הפו פייטרס מנדל לקח חלק בפרויקטים שונים בתחום המוזיקה. הוא לקח חלק במספר איחודים של להקת sunny day real estate ולקח חלק בלהקת The jealous sound ועם להקת The Fire Theft איתם הוציא אלבום בשנת 2003.

חיים אישיים
-----------

מנדל נשוי החל משנת 2014 לקייט ג'קסון. הוא אב לבן בשם נואה ממערכת יחסים קודמת.

פרסים ומועמדויות
----------------

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | שיר הרוק הטוב ביותר | "Rescued" (בתור פזמונאי) | **מועמדות** |  |

קישורים חיצוניים
----------------

ויקישיתוף מדיה וקבצים בנושא **נייט מנדל** בוויקישיתוף

* נייט מנדל, במסד הנתונים הקולנועיים IMDb (באנגלית)
* נייט מנדל, באתר AllMusic (באנגלית)
* נייט מנדל, באתר MusicBrainz (באנגלית)
* נייט מנדל, באתר Discogs (באנגלית)
* נייט מנדל, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* GND: 1069222488
* ISNI: 0000 0000 7133 0884
* LCCN: no2013039049
* MusicBrainz: ba510f8c-f19d-41a2-921a-53afd27cfcbd
* NKC: xx0102500
* NLP: a0000003681372
* VIAF: 100864065
* WorldCat: lccn-no2013039049

 |



1. ↑  2024 GRAMMY Nominations: See The Full Winners & Nominees List | GRAMMY.com, grammy.com
**טלי אברהמי** (נולדה בכ"ה בטבת תשכ"ט, 15 בינואר 1969) היא יוצרת, במאית ומפיקה חרדית -ישראלית, חסידת חב"ד. אברהמי, מורה לשעבר, עוסקת בהפקות תיאטרון וקולנוע המיועדות לציבור החרדי הנשי.

ביוגרפיה
--------

נולדה ברחובות והתחנכה במוסדות חב"ד. למדה בתיכון בית רבקה בכפר חב"ד ולאחר מכן במכללת בית רבקה שבכפר חב"ד תואר ראשון אקוויוולנטי בחינוך עם התמחות בתורה שבעל פה (1996-1995) ותואר שני אקוויוולנטי בהוראה בחינוך (2004-2002). אברהמי עסקה בהוראה כמחנכת במשך 17 שנים, עד לשנת 2004.

עבודתה כבמאית
-------------

ב-2004 פתחה את משרד ההפקות "הרוח החיה" המיועד לציבור החרדי, משרד העוסק בפיתוח סדנאות חינוכיות וחווייתיות, הפעלות לבתי ספר, מוסדות וארגונים. בד בבד, החלה אברהמי לעסוק בפיתוח הצגות והופעות קומדיה לנשים ולבנות. הופעותיה עוסקות בהעצמת והאדרת כוחה של האישה בבית היהודי ובגילוי ומימוש הפוטנציאל של כל אחת ואחת.

ההופעה הראשונה הייתה "הכח שבך", מופע שיצא בשנת 2005 וגרף הצלחה גדולה ברחבי הארץ[דרוש מקור]. לאחריו הגיעו המופעים "החן שבך", "קולות", "כאן בונים", "שעשני כרצונו", "עד כאן", "חצי חצי", "נעבור את זה", "אמא בחופשה" "בלי לחץ", "הנותן לעייפה כח", "אגרוייסע קולולולו" "החיים טובים"." ויוצאת לחופשי"

בשנת 2010 נכנסה אברהמי לראשונה לתחום הקולנוע בהפקת הסרט **שרה - אחת מול כולן** שמדבר על שרה קצנלבוגן שאירגנה את יציאת חסידי חב"ד מברית המועצות בשנים 1946 - 1947. בשנת 2011 ביימה את הסרט הגדר על גזרת הקנטוניסטים ותנועת ההשכלה היהודית. בפסח 2012 יצא הסרט מלאכיות בלבן, בסוכות תשע"ג (2012) יצא סרטה בומביי על מתקפת הטרור במומבאי. בפסח תשע"ד (2014) הסרט סניורה, העוסק בסיפורה של דונה גרציה נשיא. לאחר מכן יצא הסרט הריני מוחלת, ובמהלך 2017 יצא הסרט עלה קטן ובסוכות (2018) יצא הסרט לשם שינוי

בשנת 2012 נבחרה אברהמי להשתתף בפרויקט החממה ליוצרות קולנוע חרדיות הנקרא בשם **"פתיחת מסך"** מטעם קרן גשר לקולנוע רב תרבותי. זהו הפרויקט הראשון מסוגו במגזר החרדי.

בשנת 2018 זכתה אברהמי בפרס שר החינוך ע"ש אורי אורבך - בקטגוריית קולנוע פורץ דרך בעל זהות יהודית.

חיים אישיים
-----------

אברהמי נשואה לשמעון, מתגוררת בקריית גת ואם לתשעה ילדים.

עבודותיה
--------

### הופעות קומדיה

* **הכח שבך**, 2005.
* **החן שבך**, 2005.
* **כוחן של נשים**, **יחד**, 2006.
* **קולות**, 2007.
* **קולות 2**, 2008.
* **שעשני כרצונו**, 2010.
* **חצי חצי**, 2012.
* **נעבור גם את זה**, 2012.
* **אמא בחופשה**, 2012.
* **שלום עליכם**, 2014
* **בלי לחץ**, 2014.
* **הנבחרת**, 2016.
* **מאושרת**, 2016.
* **הנבחרת 2**, 2016.
* הנותן לעייפה כח, 2017.
* **אגרוייסע קולולולו** 2018
* יוצאת לחופשי 2022

### סרטים

* **שרה אחת מול כולם**, 2005.
* **הגדר**, 2011.
* **מלאכיות בלבן**, 2012.
* **בומביי**, 2012.
* **הריני מוחלת**, 2013.
* **סניורה**, 2014.
* **עלה קטן**, 2016.
* **לשם שינוי**, 2018.

קישורים חיצוניים
----------------

* אתר האינטרנט הרשמי של טלי אברהמי

* טלי אברהמי, במסד הנתונים הקולנועיים IMDb (באנגלית)
* שפרה ריפקין, עולה ופורח - ביקורת סרט על הסרט 'עלה קטן' בעיתון בשבע, (הכתבה בעמ' 42).
* ריקי רט, ‏בסרט אחר: הבמאית שמעוררת הדים במגזר החרדי, בעיתון מקור ראשון, 12 בדצמבר 2018
* דיאנה בחור ניר, שארה, כסותה, מצלמתה, באתר כלכליסט, 9 בינואר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312788705171
* VIAF: 297745200
* WorldCat (עם VIAF): 297745200

 |
**עדי רגב** (נולד ב-20 במאי 1981) הוא כדורסלן ישראלי המשחק בעמדת הסנטר. גובהו 2.04 מטרים.

במחלקת הנוער
------------

עדי רגב גדל במחלקת הנוער של מכבי רמת גן, ואף שימש כקפטן. הוא זכה בחודש מאי 2000 עם קבוצת הנוער של המועדון באליפות המדינה של עונת 1999/00, לאחר שקלע 25 נקודות. יחד עם עודד שעשוע, ליאור רובינשטיין והמאמן מאור חמו. לאורך השנים היה בסגל נבחרת הנוער ונבחרת העתודה.

בקבוצות בוגרים
--------------

משחק הבכורה שלו בבוגרים בליגת העל היה בעונת 1998/99 מול קבוצת הפועל ירושלים. לאחר מכן שיחק בקבוצת הבוגרים במשך 3 עונות, 

בעונת 2001/02, הגיע לקבוצת מכבי אשדוד מהליגה הלאומית, שניהלה מאבק הישרדות עד למחזור האחרון ונשארה.

בעונת 2002/03 חזר לעירוני רמת גן ושיחק בה במשך עונה אחת. בעונות 2003–2005 שיחק באליצור אשקלון, איתה הגיע בעונה הראשונה לבית הגמר ולמקום הרביעי בליגה. ובעונה שלאחר מכן הגיע עם הקבוצה עד לרבע גמר היורוקאפ צ'לנג'.

בעונת 2005/06 חזר למכבי אשדוד ונתן עונה עם ממוצעים של 6.8 נקודות ו-2.1 ריבאונדים ב-7.2 דקות משחק. בעונה שלאחר מכן חזר לליגת העל וחתם בקבוצת בני השרון.

בעונת 2007/08 שיחק בקבוצת הפועל נס ציונה, איתה העפיל בסיום העונה לליגה הלאומית. 

מאז עונת 2008/09 משחק רגב בקבוצת מכבי רחובות מהליגה הארצית. במקביל לומד מנהל עסקים ומרצה במכללה בנושאים של כלכלה ומתמטיקה.

בשנת 2013 הקים יחד עם שותף(יניב גוטמן) את האתר "רגב+גוטמן" הנותנים תרגולים ושיעורי עזר ללומדים במגוון קורסים בעיקר בניהול, כלכלה וחשבונאות וגם בתכנות.

עדי רגב נשוי להגר ומתגורר במושב בית חנניה.

קישורים חיצוניים
----------------

* פרופיל השחקן באתר מנהלת ליגת העל
* מאקרו כדורסלן באתר nrg




1. ↑  אודותינו, באתר רגב גוטמן
**אירמָה לָה דוּס** (בצרפתית: **Irma La Douce**, 'אירמה המתוקה') הוא מחזמר צרפתי, עם עלילה ומילים מאת אלכסנדר בּרֶפוֹר (Breffort) ומוזיקה מאת מַרגֶריט מוֹנוֹ (Monnot). המחזמר הועלה לראשונה על הבמה בפריז בשנת 1956, בשנת 1963 הופק סרט קולנוע בשם זה בכיכובם של שירלי מקליין וג'ק למון ובבימויו של בילי ויילדר.

עלילה
-----

אירמה לה דוס היא פרוצה החיה בפריז ועובדת במועדון לילה ברובע פיגאל. סטודנט צעיר ואביון בשם נסטור מתאהב בה אנושות, אך אינו יכול להשיגה. בניסיון להתקרב אליה ולהציל אותה מחיי פרוצה, הוא מתחזה לאדם מבוגר ועשיר בשם אוסקר, ההופך ללקוח קבוע. לאחר שהוא מסתבך עקב גילום הדמות, מחליט נסטור "לרצוח" את אוסקר.

נסטור מואשם ברצח ונידון לגלות ב"אי השדים". הוא מצליח להימלט מהאי, לשוב לפריז, להוכיח את חפותו ולזכות באהבתה של אירמה.

הפקות
-----

בכורת המחזמר הייתה בתיאטרון גרמו (Théâtre Gramont) בפריז ב-12 בנובמבר 1956, ההצגה זכתה להצלחה רבה ורצה במשך ארבע שנים.

ב-17 ביולי 1958 הוצג המחזמר לראשונה באנגלית בווסט אנד בלונדון בבימויו של פיטר ברוק, שם הועלה 1,512 פעמים (כשלוש שנים).

ב-29 בספטמבר 1960 הועלה המחזמר לראשונה בברודוויי גם שם בבימויו של ברוק, הוא הועלה 524 פעם (כשנה וחצי). אליזבת סיל, שגילמה את אירמה, זכתה בפרס טוני לדמות נשית ראשית במחזמר והמחזמר היה מועמד לשש קטגוריות נוספות, בהן המחזה הטוב ביותר.

### בישראל

ב-1962 הועלה המחזמר בתיאטרון הבימה בתרגומם של חיים חפר ודן בן אמוץ בבימויו של אברהם ניניו ועם אריק איינשטיין כנסטור והשחקניות/זמרות דינה דורון, גאולה נוני ושרה אמן כאירמה. עוד שיחקו בהפקה זו שלמה בר-שביט, יהודה אפרוני, שי דנון ואחרים.

ב-1971 הועלה המחזמר בהפקת אברהם דשא (פשנל), בשם "אירמה לה דוס מיפו", בכיכובם של גדי יגיל ורבקה זהר.

ב-1987 הועלה המחזמר בהפקה רחבת-ממדים על בימת היכל התרבות בבימויו של צדי צרפתי עם חנה לסלאו כאירמה ומשה בקר כנסטור.

ב-2001 העלה את המחזמר תיאטרון חיפה בבימוי רוני ניניו ועם תפאורה של סבטלנה ברגר, עם רמה מסינגר ודני שטג בתפקידים הראשיים.

קישורים חיצוניים
----------------

ויקישיתוף מדיה וקבצים בנושא **אירמה לה דוס** בוויקישיתוף
* אירמה לה דוס במסד הנתונים IBDB (באנגלית)
* "אירמה לה דוס", במסד הנתונים הקולנועיים IMDb (באנגלית)
* הפקת אירמה לה דוס בתיאטרון הבימה
* הפקת 2001 בתיאטרון חיפה
* זאב רב נוף, אירמה הפריסאית חוזרת, דבר, 17 בדצמבר 1970

הערות שוליים
------------

1. ↑  אליקים ירון, הלם הקרב של אירמה, מעריב, 5 באוגוסט 1987
2. ↑  נילי ברקן, ‏הכל על הכתפיים של רמה, באתר גלובס, 20 באוגוסט 2001  
עכבר העיר, אירמה לה דוס, באתר הארץ, 31 ביולי 2001

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: ca1bf2ae-31b4-4249-bfab-b437e42290c8

 |
**קינסיולוגיה יישומית** היא פסאודו-מדע שאינו קשור למדע הקינסיולוגיה. מייסדה הוא הכירופרקט ג'ורג' ג'יי גודהרט (אנ') שטען שניתן לאבחן ואף לטפל במחלות שונות באמצעות השרירים, בהן אלרגיות, אסתמה וסרטן. מחקרים שנעשו בנושא הראו שאין ביכולת קינסיולוגים ישומיים לאבחן או לטפל באף מחלה, מחקר אחד אף הראה ש"יעילות הקינסיולוגיה היישומית אינה עולה על היעילות של ניחוש רנדומאלי".

גודהרט טוען כי גילה דפוס של חלשות שרירים אצל חולים שונים, והצליח להסביר דפוסים אלו אחרי שנים של מחקר. הוא טוען ששרירים נחלשים באופן מיידי כאשר הגוף חשוף לגירוי מזיק, והם מתחזקים בנוכחות חומר טיפולי.
ומכך הסיק שקיים קשר בין עיוות תנועה ומצב בריאות כללי לבין היחלשות שריר, כמו גם שהגורמים להיחלשות השרירים הם התוצאה של לחצים שונים המשפיעים על מערכת העצבים של הגוף ועל איבריו. בנוסף טען, גורמים נוספים להיחלשות השרירים יכולים להיות: מחסור בויטמינים, רגישויות למזון, טפילים, רעלים וכימיקלים.
מאוחר יותר טען כי שיטתו יעילה גם לאבחון וטיפול בבעיות נפשיות, טענה שאינה מגובה מחקרית בדומה לשאר טענותיו.
ההליך מבוסס על ההנחה שהגוף אינו רמאי כמו המוח המודע והוא נותן הערכה אמיתית יותר מהמוח שמספר את הסיפור שאנו רוצים להאמין בו. הגוף ייתן תשובות לדברים שהם מתחת לפני השטח מבלי להיות מושפע ממשאלת לב או מניפולציה חברתית.

דרכי אבחון
----------

### השיטה הקלאסית

הנבדק עומד או יושב זקוף. מותח יד ישר לפנים או ישר הצידה. המאבחן מבקש מהנבדק להתנגד בתגובה לאמירה או לשאלה שהוא שואל. לאחר כל שאלה המאבחן לוחץ על הזרוע לכיוון מטה, אם הזרוע נשארת יציבה המשמעות היא שהשריר חזק והתשובה היא אמת. אם הזרוע יורדת כלפי מטה, סימן שהשריר נחלש והתשובה היא אינה אמת.
השאלות חייבות להיות מדויקות וממוקדות, שאלה ישירה שהתשובה עליה חד-משמעית, כן או לא.

### שיטת עשה זאת בעצמך

ביד החלשה של הנבדק (לימנים שמאל ולשמאלים ימין), להפגיש את האגודל והקמיצה וליצור עיגול, כאשר ציפורן הקמיצה נוגעת בכרית האגודל. עם היד השנייה יוצרים עיגול בתוך העיגול של היד החלשה מהאגודל והאצבע. אם העיגול נותר שלם, התשובה חיובית. אם עיגול האגודל והקמיצה התפרק, התשובה היא שלילית.

קישורים חיצוניים
----------------

* קינסיולוגיה חינוכית, במילון הספקנים (באנגלית)

הערות שוליים
------------

1. ↑  J. J. Kenney, R. Clemens, K. D. Forsythe, Applied kinesiology unreliable for assessing nutrient status, **Journal of the American Dietetic Association** 88, 1988-06, עמ' 698–704

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551219605171
* GND: 4219891-4
* LCCN: sh89003530

 |
**מנואל סיאונה** (בספרדית: **Manuel Seoane**; ‏19 במרץ 1902 – 21 באוגוסט 1975), כונה "לה צ'נצ'ה", היה כדורגלן ומאמן ארגנטינאי, ששיחק בעמדת החלוץ.

סיאונה נחשב לאחד הכדורגלנים הטובים בהיסטוריה לא רק באינדפנדיינטה, אלא גם בכדורגל הארגנטינאי [דרוש מקור]. הוא קיבל הכרה מצד המדיה והאוהדים על היותו שחקן אסטרטגי וקבוצתי, ביחד עם טכניקה גבוהה עם הכדור. בנוסף לכך, סיאונה היה חלוץ מצוין, סגן מלך השערים של אינדפנדיינטה בכל הזמנים אחרי ארסניו אריקו ומקום חמישי בליגה הארגנטינאית.

קריירה
------

סיאונה משחק עבור אינדפנדיינטה, היכן שהעביר את רוב הקריירה
סיאונה התחיל לשחק בגיל 15 בקבוצה פרוגרסיסטה. לאחר שכבש צמד במשחק הכנה, הצטרף לאינדפנדיינטה, שם ערך את הופעת הבכורה הרשמית ב-6 במרץ 1921 נגד סן לורנסו. הוא זכה עמה באליפות הראשונה שלה ב-1922, עוד בעידן החובבני, עם השפעה רבה מצד התקשורת שכינתה את הקבוצה "לוס דיאבלוס רוחוס" (השדים האדומים). השחקנים הבולטים היו סיאונה בעצמו, ריימונדו אורסי, זואילו קנאברי, אלברטו לאלין ולואיס רוואשינו, שנחשבים לפורצי הדרך של המועדון עד היום.

סיאונה כבש במדיה 241 שערים ב-264 הופעות בסך הכל. הוא סיים כמלך שערי הליגה הארגנטינאית שלוש פעמים במהלך הקריירה, וזכה עם אינדפנדיינטה באליפות חובבנית שנייה ב-1926. סיאונה המשיך לשחק בה עד פרישתו בגיל 31 בעקבות עודף משקל.[דרוש מקור] אינדפנדיינטה ארגנה לכבודו משחק ב-22 באוגוסט 1934, וערכה גביה כדי לקנות לו בית.[דרוש מקור]

לאחר הפרישה סיאונה המשיך לקריירת אימון מצליחה כשהיה מאמן נבחרת ארגנטינה בין השנים 1935–1937. הוא הוביל אותה לזכייה בקופה אמריקה 1937. מאוחר יותר עבד בתעשיית טקסטיל ובשנותיו האחרונות היה אחראי על מחנאות של אינדפנדיינטה הממוקם בקילמס, בואנוס איירס.

### נבחרת ארגנטינה

בזמן ששיחק באל פורבניר הוא ערך את הופעת הבכורה שלו במדי נבחרת ארגנטינה, שם שיתף פעולה בהתקפה לצד צ'זרו אונזרי. הייתה הופעה זו נגד פרגוואי בשנת 1921 כאשר הנבחרת נסעה לשם לסדרת משחקי ידידות.

סיאונה זכה עמה בקופה אמריקה 1925 בו כבש בכל משחקי הנבחרת כולל שלושער בניצחון 1–4 על ברזיל. מבחינה אישית זכה בתואר הכובש המצטיין עם שישה שערים ונבחר לשחקן המצטיין בטורניר. על אף היכולת הטובה שהציג, סיאונה ספג ביקורת מצד המגזין הארגנטינאי המפורסם "אל גראפיקו" על היותו לא בכושר בשל עודף משקל. הוא כבש צמד בניצחון 1–7 על בוליביה במסגרת קופה אמריקה 1927 (טורניר שבו נבחר פעם נוספת לשחקן המצטיין), והשלים זכייה שלישית שלו איתה ב-1929.

סיאונה (כורע, שלישי מימין) עם נבחרת ארגנטינה בקופה אמריקה 1925

תארים
-----

### כשחקן

אינדפנדיינטה
* אליפות ארגנטינה (2): 1922, 1926

נבחרת ארגנטינה
* קופה אמריקה (3): 1925, 1927, 1929

אישיים
* השחקן המצטיין של הקופה אמריקה (2): 1925, 1927
* מלך השערים של הקופה אמריקה: 1925   
 (6 שערים)
* מלך השערים בליגה הארגנטינאית (3): 1922, 1926, 1929

### כמאמן

נבחרת ארגנטינה
* קופה אמריקה: 1937

קישורים חיצוניים
----------------

ויקישיתוף מדיה וקבצים בנושא **מנואל סיאונה** בוויקישיתוף

* פרופיל, באתר WorldFootball.net
* פרופיל, באתר National Football Teams
טרידרכמת כסף של מיקיפסה
**מיקיפסה** (בלטינית: **Micipsa**) או **מכוסן** (בנומידית (אנ'): **MKWSN**, בפיניקית: **𐤌𐤊𐤅𐤎𐤍** – מכוסן) היה מלך נומידיה בין 149–118 לפנה"ס. בנו של מסיניסה, אחיהם של אסטנבעל וגולוסה, ואביהם של היימפסל הראשון ואדהרבעל. לאחר מותו פרצה מלחמת יוגורתה.

ביוגרפיה
--------

הכתובת הנאו־פונית של מכוסן/מיקיפסה (KAI 161)
הוא נזכר לראשונה במאורעות משנת 151 לפנה"ס, עת יצא לשליחות דיפלומטית יחד עם אחיו גולוסה לקרתגו. השליחות נכשלה ופרצה המלחמה הפונית השלישית, שמיקיפסה נטל בה חלק ככל הנראה. בשנת 148 לפנה"ס מת מסיניסה ובעודו על ערש דווי ביקש מהמצביא הרומאי פובליוס קורנליוס סקיפיו אמיליאנוס לחלק את ממלכתו בין בניו. סקיפיו קיים צוואה זו בנאמנות, והממלכה חולקה. אולם גולוסה ואסטנבעל מתו, ככל הנראה ממגפה, ומיקיפסה הפך למלך היחיד של נומידיה. הוא אף אימץ את יוגורתה, בנו של אסטנבעל.

שנות מלכותו של מיקיפסה היו שלוות ורגועות, נומידיה הייתה אז בשיא כוחה. אולם מיקיפסה היה מודאג מבנו המאומץ יוגורתה, שהיה מוכשר ופיקח יותר משני בניו של מיקיפסה, אדהרבעל, והיימפסל. מיקיפסה שלח אותו לסייע לרומאים במלחמת נומאנטיה, בתקווה שימות שם. אולם הוא חזר משם עטור תהילה, ובידו מכתב מהמפקד הרומאי שמשבח את אומץ ליבו ופיקחותו של יוגורתה, כולל רמיזה מהמפקד הרומאי לכך שיוגורתה הוא המתאים לשלטון מבין בניו של מיקיפסה. מיקיפסה התייחס אל יוגורתה בחשש ובכבוד, ולפני מותו ציווה ששני בניו ויוגורתה ישלטו יחד. הוא הפציר ביוגורתה שיזכור את הטובות שהוא גמל לו, וישמור על השלום עם שותפיו לשלטון יוגורתה הסכים.

ההסדר שקבע מיקיפסה לא החזיק מעמד, וזמן קצר לאחר מותו פרצה מלחמת יוגורתה.

לקריאה נוספת
------------

* סאלוסטיוס קריספוס, תרגום: שרה דבורצקי, **קאטילינא-יוגורתה - קטעים מדברי הימים**, ירושלים: מוסד ביאליק, 1968

קישורים חיצוניים
----------------

ויקישיתוף מדיה וקבצים בנושא **מיקיפסה** בוויקישיתוף

הערות שוליים
------------

1. ↑  KAI 101
2. ↑  KAI 101, 112, 141, 161
3. ↑  גאיוס סאלוסטיוס קריספוס, "מלחמת יוגורתה", סעיף 6.
4. ↑  גאיוס סאלוסטיוס קריספוס, "מלחמת יוגורתה", סעיף 7.
5. ↑  גאיוס סאלוסטיוס קריספוס, "מלחמת יוגורתה", סעיף 9.
6. ↑  גאיוס סאלוסטיוס קריספוס, "מלחמת יוגורתה", סעיף 10.
**ליידן** (בהולנדית: **Leidse kaas**), היא גבינה חצי קשה בטעם כמון וקימל (כרוויה תרבותית) המיוצרת בהולנד מחלב פרה. היא מיוצרת הן במפעלים והן בחוות, באופן היסטורי באזור העיר ליידן.

Leidse kaas היא הסוג הנפוץ ביותר בהולנד של Komijnekaas - כלומר גבינה הכוללת כמון כמרכיב. הגבינה עגולה ושטוחה כמו גאודה; עם זאת, היא עשויה עם קצוות חדים בצד אחד ופחות עגולה. יש לה אחוזי שומן נמוכים של 30% עד 40% (מהחומר הייבש), וגלגל גבינה יכולה לשקול בין 3 ק"ג לבין 9 ק"ג.

ייצור
-----

במשקים ניתן להוסיף כ-5% חובצה לחלב, והוא מוספת עם אנזים הגבנה בטמפרטורה של 28 עד 30 מעלות צלזיוס. כ-30 דקות לאחר מכן, חותכים את גבינה הקרושה עם סכין רשת מיתרים כמו נבל, מערבבים ומחממים בערך ל-33 מעלות צלזיוס. באמצעות יציקת מי גבינה חמים. טובלים את הגבינה הקרושה נעטפת בבד ועוברת לישה. זרעי כמון מתווספים לחלק מהתערובת, ולאחר מכן מכניסים את הנתח לתוך חישוקים מרופדים בבד בשלוש שכבות, כאשר השכבה האמצעית מתובלת. סוחטים את הגבינה כשלוש שעות (במכבש), לאחר מכן עוברת תהליכים שונים: הופכים אותה ושוב לוחצים אותה במכבש שוב למשך לילה. היא יכולה להיות מומלחת עם מלח בישול יבש, או נטבלת באמבט של תמלחת. זה מבשילה במרתף קריר ולח. אם הקליפה הופכת קשה מדי, היא נשטפת במי גבינה או במים מלוחים.

מוצא הגבינה
-----------

החוות בהולנד ייצרו באופן מסורתי חמאה עבור השווקים המקומיים. היה צריך לייצר חמאה מקומית מכיוון שהיא התקלקלה במהירות. כתוצאה מכך נוצר תוצר לוואי של חלב דל שומן למחצה (חלק דל שומן), שהוזן בדרך כלל לעגלים, מכיוון שהיה בעל ערך מוגבל. דרך נוספת הייתה להשתמש בחלב לייצר גבינה דלת שומן. גבינת דלת שומן יכולה להישמר טוב יותר מגבינת שמנת מלאה (כגון גאודה), במיוחד בטמפרטורות גבוהות יותר. חקלאים באזור ליד ליידן הוסיפו זרעי כמון ונהגו לצבוע את הגבינות שלהם באמצעות אנאטו, מה שנתן לגבינה את צבעה האדום.

גבינת ליידן המסורתית מתוצרת חוות במערב הולנד היא מוגנות בכינוי מקור מוגן של האיחוד האירופי ושל בריטניה בשם Boeren-Leidse met sleutels. התוספת "met sleutels" (עם מפתחות) נובעת מהסמל של העיר ליידן, הנושא סט מפתחות.

ניתוח הרכב אופייני לגבינה הוא: לחות 40.6%, שומן 13.5% וחלבון, 37.3%.

ראו גם
------

* רשימת גבינות

קישורים חיצוניים
----------------

ויקישיתוף מדיה וקבצים בנושא **ליידן** בוויקישיתוף

הערות שוליים
------------

1. ↑  Bender, David A. (2014). "Leyden". *A dictionary of food and nutrition* (4th ed.). Oxford: Oxford University Press. doi:10.1093/acref/9780191752391.001.0001. ISBN 9780191752391.
2. ↑  Boeren Leidse kaas (אורכב 23.10.2009 בארכיון Wayback Machine). Retrieved on 2009-12-27.
3. ↑  Boeren-Leidse met sleutels. Retrieved on 2009-12-27.
המונח "חדר המצב" מפנה לכאן. אם הכוונה למשמעות אחרת, ראו חדר המצב (פירושונים).
 המונח "חדר מלחמה" מפנה לכאן. אם הכוונה למשמעות אחרת, ראו חדר מלחמה (פירושונים).
מפקדה צבאית אופיינית בזמן מלחמת העולם הראשונה -גרמניה
מפקדת פיקוד הגנת האוויר והחלל של צפון אמריקה (NORAD), ארצות הברית, 2006
**מפקדה** היא מרכז פיקוד, שליטה ובקרה; מפקדה היא דרג הקובע מדיניות ונושא באחריות ההחלטות בתחום המדיניות. ניתן להבחין בין מפקדה (באנגלית - Headquarters) ובין מטה (באנגלית - Staff): מטה הוא דרג מתאם ואחראי לפיקוח על הגשמת המדיניות שנקבעה על ידי המפקדה.

מפקדה צבאית היא צומת בו מרוכז כל המידע המוקדם (מידע לוגיסטי, תוכניות מלחמה, הערכות מודיעין), המידע המתקבל בזמן אמת משדה הקרב, הערכות מומחים, מתבצעת עבודת המטה, בו מתקבלות ההחלטות האופרטיביות וממנו מועברות ההנחיות למפקדי השטח, ובמקביל דיווחים וקבלת הנחיות ממפקדה ממונה.

מפקדות מכונות בשמות שונים, בהתאם לתווך שבו הן פועלות. לדוגמה, חדר מלחמה (חמ"ל) ברמת הממשלה, מוצב הפיקוד העליון (מִצפ"ה) בצה"ל ברמת המטכ"ל, חדר מצב - במשרד החוץ, מוצב פיקוד ימי (מצפ"י) ברמת מפקד חיל הים, מרכז ידיעות קרב (מי"ק) בספינה וכדומה. חפ"ק (חבורת פיקוד קדמית) ברמת היחידה הלוחמת, (באנגלית - Tac - Tactical HQ).

מפקדה של כוח לוחם יבשתי תמוקם בדרך-כלל בקו העורפי של החזית, במקום מוגן יחסית, מה שיאפשר סיורים של המפקדים הבכירים בשטחי הקרבות להתרשמות בלתי-אמצעית, מקום תדרוך והתייעצות למפקדי כוחות המשנה, התקפלות מהירה ללא אבדות במקרה של נסיגת הכוחות, הקמה מזורזת של המפקדה באזור חדש וחידוש השליטה בכוחות.

לקריאה נוספת
------------

* יהודה ואלך, **תורות צבאיות: התפתחותן במאות ה-19 וה-20**, תרגום: אליקים ואלך, תל אביב: משרד הביטחון – ההוצאה לאור, 1977.
* יהושפט הרכבי, **מלחמה ואסטרטגיה,** תל אביב: משרד הביטחון – ההוצאה לאור, 1990.
* מוריס דה סאקס, **עיונים באמנות המלחמה**, תרגום: אליקים ואלך, תל אביב: משרד הביטחון - ההוצאה לאור, 1980.
* סון צ'ון וו, **אמנות המלחמה**, תרגום: רעות ידן, כפר מונש: עופרים הוצאה לאור, 2005.
* ניקולו מאקיאוולי,  **הנסיך ,** תרגום: גיאו שילוני, תל אביב: זמורה, ביתן - הוצאה לאור, 1988.

קישורים חיצוניים
----------------

ויקישיתוף מדיה וקבצים בנושא **מפקדה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4475913-7
* NARA: 10674965

 |
**אֶפּוּאַס** (בצרפתית: **Époisses de Bourgogne** או רק **Époisses**) היא גבינה תחומה חוקית לייצור בכפר אפואס וסביבותיו במחוז קוט-ד'אור, בערך באמצע הדרך בין דיז'ון לבין אוסר, בדוכסות בורגונדי לשעבר, צרפת. ייצורה מתבססת על תהליכים חקלאיים ומשאבים שנמצאים באופן מסורתי באזור זה.

מאפיינים
--------

אפואס היא גבינה חריפה רכה מחלב פרה. היא מבשילה במריחה, ב"קליפה שטופה" (שטופה בתמלחת וב"מארק דה בורגון", ברנדי חרצני הענבים - דומה לגרפה - המקומי). היא עגולה בסביבות ה-10 ס"מ קוטר או 18 ס"מ קוטר, בצבע אדום-כתום רך ייחודי. היא מיוצרת מחלב גולמי או מפוסטר, נמכרת בקופסת עץ עגולה ולעיתים מוגשת במסעדות עם כפית בשל מרקמה הרך במיוחד. הגבינה משודכת לרוב עם בירה טראפיסטית (Trappiste) או אפילו סוטרן (Sauternes) ולא יין אדום.

היסטוריה
--------

גבינה צרפתית אפואס מותג בקופסת עץ
בתחילת המאה השש עשרה, הכפר היה ביתם של קהילת נזירים ציסטרציאנים במנזר Cîteaux שלפי האגדה שבעל פה, החלו בייצור הגבינה. מאתיים שנה מאוחר יותר, כשהקהילה עזבה, ירשו החקלאים המקומיים את המתכון, שהתפתח במהלך המאה שלאחר מכן. נפוליאון אהב במיוחד את הגבינה, והמשפטן והפוליטיקאי המפורסם ז'אן אנטלם בריה-סאווארן סיווג אותה כ"מלך כל הגבינות".

אף על פי שהייתה פופולרית בתחילת המאה העשרים, עם למעלה מ-300 חוות שייצרו את הגבינה, הייצור כמעט גווע עד סוף מלחמת העולם השנייה. הדבר נבע מאובדן חלק ניכר מאוכלוסיית הגברים, והותיר את הנשים לעבוד בשדות, מה שהוביל בתורו להזנחה של עסקי החלב המקומיים ושל ייצור הגבינות.

ייצור
-----

 גבינה אפואס ויין לבן עם לחם מחמצת
בשלב הראשון של הייצור, החלב המלא מחומם לסביבות 30 מעלות צלזיוס כאשר ההתקרשות נמשכת לפחות 16 שעות. את הגבן השביר מנקזים בתבניות, ולאחר מכן נותנים למי גבינה לזלוג החוצה. כ-48 שעות לאחר מכן מסירים את הגבינה מהתבניות, ממליחים אותה ומניחים על מתלים לייבוש. לאחר שהתייבשה, היא מועברת למרתפים להתיישנות.

כל גלגל גבינה נשטפת עד שלוש פעמים בשבוע בתערובת של מים וה"ברנדי חרצני ענבים", ומצוחצחת ביד כדי לפזר את החיידקים באופן שווה על פני השטח. השמרים וחומרי התסיסה מייצרים את המראה החיצוני הכתום-אדום הייחודי, כפי שהוא מתפתח על פני תקופה של כשישה שבועות.

בשנת 1991 זכתה הגבינה למעמד כינוי מקור מבוקר (AOC), הקובע כי הייצור חייב לפעול לפי הכללים הבאים:

* יש לבצע את הקרשת החלב על ידי חומצת לקטית ולהמשיך אותה במשך 16 שעות.
* יש לחתוך את הגבן בגסות ולא לשבור.
* לאחר הניקוז, מותר להשתמש רק במלח יבש.

על פי תקנת AOC, רק גבינה המיוצרת בקומונות הרשומות במחלקות קוט-ד'אור, הוט-מארן ויון יכולה לשאת את הכינוי.

לקריאה נוספת
------------

* Masui, Kazuko; Yamada, Tomoko (1996). *French Cheeses*. London: Dorling Kindersley. ISBN 978-0-7513-0896-9.

קישורים חיצוניים
----------------

ויקישיתוף מדיה וקבצים בנושא **אפואס דה בורגון** בוויקישיתוף
* Syndicat de Défense de l'Epoisses
* פרומאג'רי ברטו

הערות שוליים
------------

1. ↑  "L'Epoisses AOP".
2. 1 2  Masui & Yamada 1996, p. 133.
3. ↑  "Epoisses". INAO. אורכב מ-המקור ב-2017-03-14. נבדק ב-2008-07-06.